מרתון תל אביב

ממוזער|מרתון תל אביב 2014
ממוזער|פתיחת מרתון תל אביב 2022
מרתון תל אביב הוא מרוץ מרתון המתקיים בעיר תל אביב. זהו המרוץ השני שהתקיים בישראל למרחק 42.195 ק"מ. והוא אירוע הספורט הגדול בישראל.

המרוץ המלא התקיים במשך 14 שנים ברציפות, החל משנת 1981 ועד שנת 1994. בין השנים 1995–2009 התקיים המרוץ מדי פעם, למרחק של חצי מרתון (21.1 ק"מ) או 10 ק"מ, באופן בלתי סדיר ובתאריך מקרי. בשנת 2009, במסגרת חגיגות 100 שנה לעיר תל אביב, נערך שוב מרוץ מרתון מלא, ומאז הוא נערך באופן סדיר.

 היסטוריה 
 משנת 1981 עד 2009 
המרוץ הראשון נערך בשנת 1981. עד שנת 1991, התקיים המרוץ בדרך כלל בחודש מרץ. בשנת 1991, עקב מלחמת המפרץ, הוא נדחה לחודש אפריל. המרתון המלא האחרון בתקופה זו, מרתון תל אביב ה-14, התקיים ב-1994. מעדות ראייה, כמות המזנקים למרחק המלא הייתה כעשרת אלפים (9982 רצים). במשך מספר שנים לאחר מכן, הוסיף המרוץ להתקיים בתל אביב בחודש מרץ, באותו שם, אך למרחק של חצי מרתון בלבד.

בשנת 1995 החליט ראש העיר רוני מילוא על ביטול המרוץ בשל תלונות התושבים על ההפרעה לתנועה, ומאז ועד 2008 התקיים המרוץ באופן לא סדיר. אף על פי שהמרוץ המשיך להיקרא "מרתון תל אביב" (אם כי במספר מקרים כונה המרוץ "מרוץ האביב של תל אביב"), הוא לא כלל מרוץ למרחק מלא, אלא למרחק של חצי מרתון (21.1 ק"מ) או 10 ק"מ. המרוץ התקיים באופן בלתי סדיר ובתאריך מקרי. מאז שנת 1995 ועד ראשית שנת 2009 התקיים בישראל רק מרוץ מרתון אחד בשנה – מרתון הכנרת (מרתון טבריה).

 משנת 2009 
ב-24 באפריל 2009 התקיים מרוץ מרתון תל אביב במתכונת חדשה, וזאת במסגרת חגיגות המאה של העיר. במרוץ זה נקבע שיא למספר המסיימים ריצת מרתון בישראל – 938 מסיימים. השליש האחרון של מסלול ריצת המרתון התפתל בשבילים הצרים והצפופים של פארק הירקון (גני יהושע) והיקשה על קצב הריצה. הרץ המנצח היה דניאל קונס מקניה, שסיים בזמן של 2:38:06.
שמאל|ממוזער|250px|ריצת המרתון לאורך גדת נחל הירקון
בשנת 2011, התקיים לראשונה בישראל כחלק ממגוון מסלולי מרתון ת"א, מקצה רולרבליידס למרחק חצי מרתון (21 ק"מ).
במקצה הרולרבליידס, הוזנקו מאות מחליקים למקצה מיוחד בהחלקה מהירה. הראשון לסיים את המרוץ היה איתי דרורי בזמן של 43 דקות. אחד המחליקים התמוטט במהלך המרתון ומת מספר ימים לאחר מכן בבית החולים.

במרוץ שהתקיים בשנת 2013 נדחה מקצה המרתון המלא עקב תחזית למזג אוויר שרבי, אך מקצים קצרים יותר נערכו. במקצה חצי המרתון נפטר אחד הרצים ממכת חום, ועוד עשרות נפגעו, בהם 12 במצב קשה. מספר ימים לפני קיומו של המרוץ המלא, הוחלט לבטלו בשל מזג האוויר והאסון שהתרחש במקצים הקצרים.

מרוץ 2014 הוקדם לסוף חודש פברואר ונערך במסלול חדש, משדרות רוקח מול הכניסה לגני התערוכה. מעל 2,000 רצים סיימו את מקצה המרתון המלא, ושיא המסלול נשבר.

מרוץ 2015 התקיים ב-27 בפברואר. במקצה המרתון שיא המסלול לגברים נשבר שוב. עקב החום כל המקצים הופסקו בשעה 10. 90 מהמשתתפים נזקקו לטיפול רפואי, מהם חמישה אושפזו במצב קשה.

מרוץ 2020 התקיים ללא מרבית הרצים הבינלאומיים, בשל ההנחיה שנתן משרד הבריאות לעיריית תל אביב על רקע התפשטות נגיף הקורונה ברחבי העולם.

בפברואר 2021, בשל מגפת הקורונה, התקיים המרוץ במתכונת דיגיטלית באמצעות אפליקציה ייעודית, שנותרה זמינה במשך שבוע וחצי כדי לאפשר לרצים לבחור את הזמן המתאים להם. המשתתפים יכולים היו לרוץ בכל מקום שיבחרו ולקבל באפליקציה מידע על מרחק וזמן הריצה. באירוע השתתפו רצים מ-36 מדינות. ההזנקה בוצעה באפליקציה על ידי ראש העיר תל אביב יפו רון חולדאי.

ב-2023 השתתפו במרתון המלא מספר שיא של 2,552 רצים. במרתון זה גם נשבר השיא לגברים על ידי Dominic Kipngeno Mibei מקניה, 2:10:11 שזה כמעט 20 שניות פחות מהשיא הקודם שלו באותו המרתון ב-2015. בשנת 2024 לא התקיים מרתון תל אביב בשל מלחמת "חרבות ברזל". 

 המרוץ כיום 
כיום המרוץ נערך מדי שנה בחודש פברואר ויש בו מספר מסלולים: מרתון, חצי מרתון, 10 ק"מ, 5 ק"מ, מרוץ אופני יד ומיני מרתון ילדים. כל המסלולים מוזנקים מנקודת הפתיחה בשדרות רוקח ואחר כך מתפצלים. הריצה במרוץ מותנת ברישום מראש והוא בתשלום.

 שיאי המסלול 
שיא המסלול לגברים במקצה המרתון נקבע על ידי Dominic Kipngeno Mibei מקניה, 2:10:11, ב-2023.

שיא המסלול לגברים ישראלים במקצה המרתון נקבע על ידי טסמה מוגס, 2:21:19, ב-2025.

שיא המסלול לגברים במקצה חצי המרתון נקבע על ידי הישראלי מארו טפרי, 1:02:21 שעות, ב-2025. 

שיא המסלול לגברים במקצה 10 ק"מ נקבע על ידי ג'מאל עבדלמאג'י (יליד סודאן במעמד של פליט בישראל), 29:12 דקות, ב-2023. 

שיא המסלול לנשים במקצה המרתון נקבע על ידי Margaret Njuguna מקניה, 2:35:51 שעות, ב-2017.

שיא המסלול לנשים ישראליות במקצה המרתון נקבע על ידי אירנה אור קונובלוב, 2:51:23 שעות, ב-2020.

שיא המסלול לנשים במקצה חצי המרתון נקבע על ידי Buzunesh Getachew מאתיופיה, 1:09:51 שעות, ב-2022. 

שיא המסלול לנשים במקצה 10 ק"מ נקבע על ידי Yalemget Yaregal מאתיופיה, 30:54 דקות, ב-2023.

 זוכים 
 תאריך  זמן  מנצח  זמן  מנצחת 2026  02:10:14  Nyakundi Dickson Simba2:35:20  Baraki Gebriala 2025  2:12:12   Felix Kimutai 2:37:37  Teresiah Omosa 2024  בוטל עקב מלחמת חרבות ברזל  2023  2:10:11   Dominic Kipngeno Mibei 2:42:40  Margaret Njuguna 2022  2:12:55   Vincent Kipsang Rono 2:53:01  ביקאיה מינטמר 2021  נערך בצורה מקוונת עקב מגבלות מגפת הקורונה  2020  2:31:01   Tobias Singer 2:44:17  Elena Tolstykh 2019  2:14:31   Samuel Demie 2:40:26  Margaret Njuguna 2018  2:19:53   Ernest Kebenei 2:58:18  Margaret Njuguna 2017  2:12:12   Belete Mekonen Gezu2:35:51 Margaret Njuguna 2016  2:10:50   William Kiprono Yegon 2:40:16  לונה צ'מטאי 2015  2:10:30   William Kiprono Yegon 2:51:24  Azeb Weldehawariat 2014  2:14:40   Ezekiel Koech 2:44:23  Margaret Njuguna 2013  לא התקיים עקב מזג אוויר חם  2012  2:15:15   Samuel Tarus Too 2:38:27  Abeba Tola Eda 2011 2:19:02   Josephat Rono Kipkemboi 2:40:35   Worknesh Shasha Oda 2010 2:49:34   אברהם היילמלקוט3:13:30   אורנה בלאו 2009 2:38:06   Daniel Kipchumba3:07:41  אורנה בלאו 1996-2008  לא התקיים  1995  ---  n/a  ---  n/a 1994  2:19:37   Gezahenge Birra  2:40:44   Czeslawa Mentlewicz 1993  2:21:37   Aiduna Aitnafa  3:10:57   Cinzia Allasia 1992  2:14:56   Tumo Turbo  2:47:47   Alina Magamedirova 1991  2:19:50   Tesfaye Segne  2:58:12  Loredana Ricci 1990  2:30:32   Hannu Korkalainen  3:20:12   Loredana Ricci 1989  *2:13:23   Osmiro daSilva  2:53:18*   Czeslawa Mentlewicz 1988  2:22:21   Jean-Claue Louison  2:44:03   Adriana Barbu 1987  2:23:27   Michel Constant  3:26:28   Erika Kruger 1986  2:30:05   Michel Schwind  2:49:32   Elena Murgoci 1985  2:23:06  Jean-Michel Charbonnel  3:01:27   Lise Kristiansen 1984  2:27:05   Gheorghe Sandu  ---  n/a 1983  ---  n/a  ---  n/a 1982  2:26:56  Yves Seigneuric Claude Minni 4:31:15   נאווה עזרא 1981  2:35:47  Jean-Michel Charbonnel  4:02:51   Zahava Eliasi
במרוץ של 1989, בשל טעות בסימון, מרחק המרוץ היה קצר ב-1,750 מ' מהמרחק הרשמי.

הערה: לפי שעה לא ניתן לעקוב אחר תוצאות מרתון תל אביב שנערכו עד 1994, משום שבאותן שנים טרם עלה בישראל אתר אינטרנט המציג תוצאות מרוצים. מרוץ הקפת התבור היה האתר הראשון שעלה והציג תוצאות החל משנת 1996.

קישורים חיצוניים

 אתר המרתון
 התחרות באתר חברת ההפקה כפיים
 האירוע באתר חגיגות המאה לתל אביב

 הערות שוליים 

קטגוריה:תל אביב-יפו: תחרויות אתלטיקה
תל אביב
קטגוריה:ישראל: אירועי ספורט עממי